CELEX: 32014R0347
Language: ro
Date: 2014-04-04 00:00:00
Title: Regulamentul de punere în aplicare (UE) nr. 347/2014 al Comisiei din 4 aprilie 2014 de modificare a Regulamentului (CE) nr. 606/2009 în ceea ce privește creșterea conținutului maxim total de anhidridă sulfuroasă atunci când condițiile climatice impun acest lucru

5.4.2014   
            
            
               RO
            
            
               Jurnalul Oficial al Uniunii Europene
            
            
               L 102/9
            
         REGULAMENTUL DE PUNERE ÎN APLICARE (UE) nr. 347/2014 AL COMISIEI
   din 4 aprilie 2014
   de modificare a Regulamentului (CE) nr. 606/2009 în ceea ce privește creșterea conținutului maxim total de anhidridă sulfuroasă atunci când condițiile climatice impun acest lucru
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 91 litera (c),
   întrucât:
   
               (1)
            
            
               Regulamentul (CE) nr. 606/2009 al Comisiei (2) stabilește conținutul maxim total admisibil de anhidridă sulfuroasă în vinuri. Punctul A(4) din anexa I B la respectivul regulament prevede că Comisia poate decide ca statele membre în cauză să poată autoriza creșterea conținuturilor maxime totale de anhidridă sulfuroasă mai mici de 300 de miligrame pe litru cu maximum 50 de miligrame pe litru, atunci când condițiile climatice impun acest lucru.
            
         
               (2)
            
            
               La 15 ianuarie 2014, autoritățile germane competente au trimis o cerere oficială privind creșterea în vin a conținutului maxim total admisibil de anhidridă sulfuroasă mai mic de 300 de miligrame pe litru cu maximum 50 de miligrame pe litru pentru vinurile produse din struguri recoltați în 2013 în zonele viticole din aria delimitată a denumirii de origine protejate „Mosel” și a indicațiilor geografice protejate „Landwein der Mosel”, „Landwein der Ruwer”, „Landwein der Saar” și „Saarländischer Landwein”.
            
         
               (3)
            
            
               Nota tehnică furnizată de autoritățile germane competente explică faptul că condițiile climatice au afectat calitatea sanitară a strugurilor recoltați în 2013 în zonele menționate mai sus. În special, ca urmare a recoltării târzii, au fost afectați de putregai mai mulți struguri, iar în timpul fermentării s-au produs cantități mai mari de piruvat, acetaldehidă și acid alfa-ketoglutaric. Aceste substanțe reacționează cu anhidrida sulfuroasă și îi reduc acțiunea de conservare. Prin urmare, pentru a asigura buna vinificare și buna conservare a vinurilor produse din strugurii respectivi, este nevoie de cantități totale mai mari de anhidridă sulfuroasă. Din această cauză, autorizația temporară menționată la punctul A(4) din anexa I B la Regulamentul (CE) nr. 606/2009 reprezintă singura opțiune disponibilă care permite utilizarea strugurilor afectați de aceste condiții climatice defavorabile pentru producția de vin adecvat pentru introducerea pe piață.
            
         
               (4)
            
            
               Prin urmare, Regulamentul (CE) nr. 606/2009 ar trebui modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   În anexa I B la Regulamentul (CE) nr. 606/2009, apendicele 1 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 aprilie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (JO L 193, 24.7.2009, p. 1).
   
      ANEXĂ
      
         
            „Apendicele I
            
               Creșterea conținutului maxim total de anhidridă sulfuroasă atunci când condițiile climatice impun acest lucru
            
            
                         
                     
                     
                        Anul
                     
                     
                        Statul membru
                     
                     
                        Zonă (zone) viticolă (viticole)
                     
                     
                        Vinurile în cauză
                     
                  
                        1.
                     
                     
                        2000
                     
                     
                        Germania
                     
                     
                        Toate zonele viticole de pe teritoriul Germaniei.
                     
                     
                        Toate vinurile obținute din strugurii recoltați în anul 2000.
                     
                  
                        2.
                     
                     
                        2006
                     
                     
                        Germania
                     
                     
                        Zonele viticole ale regiunilor Baden-Württemberg, Bavaria, Hessen și Renania-Palatinat.
                     
                     
                        Toate vinurile obținute din strugurii recoltați în anul 2006.
                     
                  
                        3.
                     
                     
                        2006
                     
                     
                        Franța
                     
                     
                        Zonele viticole din departamentele Bas-Rhin și Haut-Rhin.
                     
                     
                        Toate vinurile obținute din strugurii recoltați în anul 2006.
                     
                  
                        4.
                     
                     
                        2013
                     
                     
                        Germania
                     
                     
                        Zonele viticole din aria delimitată a denumirii de origine protejate «Mosel» și a indicațiilor geografice protejate «Landwein der Mosel», «Landwein der Ruwer», «Landwein der Saar» și «Saarländischer Landwein».
                     
                     
                        Toate vinurile obținute din strugurii recoltați în anul 2013.”